google/wiki40b huggingface dataset:
Gynybos ministras

Gynybos reikalų ministras (anksčiau – karo ministras) – vykdomosios valdžios atstovas; ministras. Klasikinis ministras (greta tokių kaip Teisingumo ministras, Finansų ministras, Vidaus reikalų ministras ir Užsienio reikalų ministras, buvusių dar absoliutizmo laikais). Sritis – gynybos politika. Vadovauja Gynybos ministerijai (GM).
Modern Times (grupė)

Modern Times – Liuksemburgo grupė, kurios nariai – Simone Weis ir Jimmy Martin. Grupė atstovavo Liuksemburgui 1993 m. Eurovizijos dainų konkurse Airijos miestelyje Milstrite. Su daina „Donne-moi une chance“ atstovai užėmė dvidešimtą vietą, surinkę 11 taškų. Dėl prastų rezultatų Liuksemburgas nedalyvavo 1994 metų konkurse. Tai iki šiol paskutiniai Liuksemburgo atstovai Eurovizijos dainų konkurse.
Mark Selby

Markas Selbis (g. 1983 m. birželio 19 d.) – profesionalus Anglijos angliškojo ir pulo žaidėjas ir tris kartus pasaulio čempionas. 2006 m. tapo WEPF Aštuoniukės pasaulio čempionu, o 2007 m. – pasaulio angliškojo biliardo vicečempionu. 2008 m. sausį M. Selbis laimėjo „Masters“ turnyrą, savo pirmąjį didįjį angliškojo biliardo titulą, po kurio laimėjo pirmąjį reitinguojamą „Welsh Open“ turnyrą. 2010 m. sausį, po dvejų metų pertraukos, anglas vėl laimėjo „Masters“ turnyrą, finale, atsilikdamas 6-9, sugebėjęs laimėti paskutines 4 partijas prieš Ronį Osalivaną.
Šiuo metu Mark Selby pasaulio angliškojo biliardo žaidėjų reitinge yra 1-as. Selbis yra padaręs daugiau kaip 500 šimtinių serijų.

2017/2018 sezonas

Pirmąjį šio sezono titulą anglas laimėjo prieš Marką Alleną rezultatu 10-7, apgindamas pernai iškovotą titulą. 2018 metų pradžioje, Selbis turnyre Masters 5-6 pralaimėjo Markui Williamsui. Jam tai buvo pirma pergalė prieš Selbį būtent šiame turnyre. 2018 m. kovo mėnesį Rumunijos čempionato aštuntfinalyje jis 2- 4 nusileido Liang Wenbo iš Kinijos. Players čempionate Selbis turėjo pripažinti Ryan Day pranašumą 3-6. Labai svarbiame Kinijos čempionate Markas Selbis apgynė savo titulą, finale laimėdamas prieš Barry Hawkinsą rezultatu 11-3. Nepaisant to, jis iš pasaulio čempionato pasitraukė jau po pirmo etapo. Tuo metu jis buvo paskirtas čempionato ekspertu.

2018/2019 sezonas

2018 m. rugsėjo mėnesį jis laimėjo pirmą sezono čempionatą. Lapkričio mėnesį Selbis padarė savo trečią maksimalią seriją.
Loroza

Istorija

Miestas pirmą kartą paminėtas 1009 m. 2001 m. gavo miesto teises.
Radziluvo žydų kapinės

Radziluvo žydų kapinės (lenk. Cmentarz żydowski w Radziłowie) - žydų kapinės įkurtos XVIII a.-XIX a. amžių sanduroje Radziluvo kaime. Kapinių teritorija 0,56 ha. 1991 m. kapinės įtrauktos į saugomų paminklų sąrašą.
Akis (moneta)

Akis (angl. ackey) – D. Britanijos valiuta, skirta jos kolonijai Aukso krantui, leista 1796-1818 m.
Akį sudarė 8 takoe, ji buvo lygi vienai D. Britanijos puskronei. T.y., 1 takoe = 3¾ penso, o 1 svaras sterlingų = 8 akiai.
Buvo kaldinamos sidabrinės ¼, ½ ir 1 akio monetos, taip pat – 1 takoe monetos. Visos šios monetos, išskyrus takoe monetą, turėjo užrašą „Free Trade to Africa by Act of Parliament 1750“ ('Laisva prekyba su Afrika pagal 1750 m. parlamento aktą').
1 akio monetoje averse buvo Anglijos herbas, o reverse - karūnuota karaliaus Jurgio III monograma GR (Georgius Rex 'Jurgis karalius') arba 1818 m. monetose - Jurgio III portretas.
Zlatoustas

Istorija

Įkurtas 1754 m. 1815 m. atidarytas ginklų fabrikas, 1857 m. ir plieno liejimo fabrikas. 1865 m. suteiktos miesto teisės.
Juozapas Bauža

Biografija

1986 m. baigė Volsko užnugario karo mokyklą, prekių žinovas.
Europos parlamento nario Juozo Imbraso padėjėjas.
Partijos Tvarka ir teisingumas Tauragės rajono skyriaus narys. Nuo 2011 m. Tauragės rajono savivaldybės tarybos narys. 
Vaikai Indira, Regina, Gabrielė.
Lietuvos teniso sąjunga

Lietuvos teniso sąjunga (LTS) - teniso organizacija Lietuvoje. Vienija per 170 narių; ~47 teniso trenerius.
Adresas: Ažuolyno g. 5, Vilnius.
Dagnė Čiukšytė

Biografija

1995 m. Moterų tarptautinė meistrė. Moterų didmeistrė (1997 m.).
1994, 1996, 1997, 2003 m. Lietuvos moterų šachmatų čempionatų nugalėtoja, užėmė 2-ąją vietą 1995 m. čempionate. 2001-2005 m. dalyvavo Europos moterų šachmatų čempionatuose. 1995 m. ir 2001 m. dalyvavo Pasaulio moterų šachmatų čempionatuose. 2006 m. vykusiame Europos Sąjungos šachmatų čempionate užėmė 1 vietą.
Periodontitas

Periodontitas (lot. periodontitis) – apydančio audinių uždegiminė liga. Ją sukelia į šiuos audinius patekę mikroorganizmai, dažniausiai streptokokai, rečiau stafilokokai ar lazdelinės bakterijos. Sukėlėjai į apydančio audinius patenka iš užkrėstos pulpos ertmės esant pulpos uždegimui arba iš aplinkinių audinių, retai sukėlėjai atnešami krauju.

Rizikos veiksniai

Periodontitą skatina bloga burnos ertmės higiena, diabetas, rūkymas; paveldimumas.

Pasekmės

Laiku nepradėjus gydyti, uždegimas gali pasklisti gilyn į dantų palaikomąjį aparatą ir bėgant laikui sunaikinti kaulą. Kaulą žmogaus organizmas pakeičia korėtu rišamuoju audiniu, tačiau jis nėra pakankamai tvirtas, kad galėtų išlaikyti dantį savo vietoje.
Periodontito bakterijos kelia pavojų ne tik burnos sveikatai, bet ir visam organizmui. Per dantų palaikomąjį aparatą bakterijos patenka į kraujotaką ir nukeliavę į bet kurią kūno sritį gali sukelti sunkius susirgimus: padidėja širdies ir kraujotakos ligų (insultas ir infarktas), cukrinio diabeto, osteoporozės bei kvėpavimo takų ligų rizika.
Verslo planas

Panašias reikšmes žr.  č i a
 Verslo planas – planavimo elementas, naudojamas įvertinti ir planuoti būsimą veiklą. Planuodamas savo veiksmus ar siekdamas gauti investicijas ar paskolas, verslo planą sudaro verslininkas, įmonė. Taip pat gali sudaryti kitas (pvz., pasamdytas) asmuo. Verslo planas gali būti strateginio plano dalis. Atliekama rinkos analizė, padedant pasirinkti geriausius veiksmus, adekvačiai paskirstyti lėšas. Dažnai verslo planus reikalauja pateikti bankai. Pvz., kredito gavėjas turi įrodyti, kad jo veikla perspektyvi. 
Verslo planas – tai dokumentas, kuriame struktūrizuotai išdėstyta esminė informacija apie įmonės dabartinę situaciją, veiklą, rezultatus, tikslus, poreikius ir planus bei prognozuojamas veiklos kryptis, perspektyvas ir rezultatus.

Verslo plano turinys

Verslo plano rengimas – individualus priklausomai nuo konkrečios situacijos ir konkretaus poreikio, dėl to gali skirtis ir verslo plano turinys.
Verslo plano turinio pavyzdys:
1.       Santrauka.
2.       Ūkio subjekto aprašymas.
a.       Juridiniai duomenys.
b.       Veikla ir veiklos tikslai.
c.       Savininkai, vadovai ir darbuotojai.
d.       Valdomas turtas ir kita nuosavybė.
e.       Veiklos rezultatai (finansinė analizė).
3.       Projekto pristatymas.
a.       Tikslai ir uždaviniai.
b.       Pageidaujamos gauti lėšos.
c.       Numatomos veiklos pristatymas.
d.       Siūlomi produktai (paslaugos).
4.       Rinka ir konkurentai.
a.       Esama rinkos būklė.
b.       Prognozuojama siūlomų produktų (paslaugų) rinka.
c.       Tikslinė rinka.
d.       Konkurentai.
5.       Rinkodara.
a.       Rinkodaros ir pardavimo strategija.
b.       Kainodara.
c.       Paskirstymas (tiekimas).
d.       Marketingo strategija.
6.       Produkto (paslaugos) gamyba (tiekimas).
a.       Personalo resursai.
b.       Turtas ir ištekliai
c.       Planuojama infrastruktūra.
d.       Planuojamos technologijos.
e.       Aplinkosauga.
f.        Veiklų planas.
7.       Finansinis planas
a.       Pagrindinės prielaidos.          
b.       Investicijos ir finansavimo šaltiniai.
c.       Dabartinis ir prognozuojamas balansai.
d.       Dabartinės ir prognozuojamos pelno (nuostolio) ataskaitos.
e.       Dabartinės ir prognozuojamos pinigų srautų ataskaitos.
f.        Investicijų efektyvumo (ekonominio gyvybingumo) vertinimas
8.       Projekto ekonominis ir socialinis vertinimas.
9.       Rizika.
10.   Priedai.
Arakano kalnagūbris

Geologija ir gamta

Kalnai sudaryti iš skalūnų, smiltainio, kvarcito, nuosėdinių uolienų. Būdingos aštrios viršūnės stačiais šlaitais, išsidėsčiusios meridianų kriptymi. Vyrauja amžinai žaliuojantys (vakaruose) ir lapus metantys (rytuose) miškai.
Pašalpos kalnas

Aplinkiniai piliakalniai

Gyvolių piliakalnis 16 km
Daubarių piliakalnis 35 kmInčėnų piliakalnis 40 kmLuokavos piliakalnis 26 km
Žagarės piliakalnis 37 kmŠarnelės piliakalnis 53 km
Papilės piliakalnis 0,5 kmBuišų piliakalnis 20 km
Biržuvėnų piliakalnis 18 kmGetautės piliakalnis 40 kmRekčių piliakalnis 7 km
Romučių piliakalnis 10 km
Aplinkkelis

Aplinkkelis yra kelio arba greitkelio dalis vedanti aplink gyvenvietę. Jis skirtas nukreipti pravažiuojantį transporto srautą nuo gyvenamųjų vietų, kuriose didelis eismo intensyvumas gali sutrukdyti gyvenvietės susisiekimą ar kelti pavojų aplinkai ar kitiems eismo dalyviams.
Nesant žemės paskirties kontrolės, prie aplinkkelių dažnai kuriasi gyvenamosios zonos, taip paversdamos aplinkkelį centrine miesto ar gyvenamojo rajono gatve. Ypač populiari praktika užsienyje – prekybos centrų ir logistikos kompanijų kūrimasis šalia miestų aplinkkelių.
Donatas Jankauskas (1968)

Donatas Jankauskas (g. 1968 m. spalio 7 d. Sedoje) – Lietuvos skulptorius.

Biografija

1994 m. baigė Vilniaus dailės akademiją, G. Jokūbonio mokinys. Nuo 1994 m. dirba Šiuolaikinio meno centre Vilniuje. Nuo 1997 m. grupuotės „DDD“ narys.

Kūryba

Kuria skulptūras („Mamutas“ 1994 m., „Vaikų literatūra suaugusiems“ 1997 m., „Pergalė“ 2004 m.), videomeną („Dvasia Kevale“ 2001 m.), instaliacijas („Miško muzika“ 1999 m.), lėles teatrui, rengia menines akcijas („DDD Dirbtuvė“ 1998 m.), gatvės meno festivalius Telšiuose („Gatvės meno projektas“ 1997 m., „Skelbimai“ 1998 m., „Apie kultūrą“ 1999 m., „Ženklai mieste“ 2000 m.) Kūrybai būdinga ironija.
Parodose dalyvauja nuo 1990 Individualios parodos surengtos 1994 m. ir 1999 m. Vilniuje, kolektyvinės 1997 m. kelte Helsinkis-Stokholmas, 2004 m. Haga ir kt.).
Džoakinas Rosinis

Džoakinas Antonijus Rosinis (Gioacchino Antonio Rossini, 1792 m. vasario 29 d. Pezare, Italijoje – 1868 m. lapkričio 13 d. Pasi (pr. Passy), Prancūzijoje) – italų kompozitorius, vienas iš didžiausių italų operos kūrėjų.

Biografija

Rosinis gimė 1792 m. vasario 29 d. nedideliame Italijos mieste Pezare. Jo tėvai buvo muzikantai (tėvas grojo trimitu ir valtorna, o motina buvo dainininkė). Vaikystėje Džoakinas mokomas dainavimo ir smuikavimo, taip pat – muzikos teorijos. Turėdamas gerą balsą Rosinis dainuoja bažnytiniuose choruose, kaip akompanuotojas ir dirigentas pasirodo operos teatruose.
1806–1810 m. Rosinis mokėsi Bolonijos muzikos licėjuje. 1806 m. Rosinis išrenkamas Bolonijos filharmonijos akademijos nariu. Pirmoji opera „Vekselis jungtuvėms“ sukuriama 1810 m. Tolesniais metais jis rašė operas Venecijos ir Milano teatrams.
1821 m. Rosinis vedė dainininkę Izabelę Kolbran (Isabella Colbran), o 1824 m. paskirtas Italijos teatro direktoriumi, Paryžiuje.
1836–1855 m. Rosinis gyveno Bolonijoje, Florencijoje, vadovavo Bolonijos muzikos licėjui.
1845 m. mirė pirmoji Rosinio žmona. 1847 m. Rosinis vedė Olimpiją Pelisjė (Olympe Pelissier). Nuo 1855 m. Rosinis vėl atsikrausto į Paryžių ir savo namus paverčia vienu lankomiausiu muzikos salonu.
1868 m. lapkričio 13 d. Rosinis mirė nedideliame Prancūzijos miestelyje Pasi, netoli Paryžiaus. 1887 m. Rosinio palaikai buvo pergabenti į Florenciją Italijoje, palaidoti Šv. Kryžiaus bazilikoje.
Sankti Spiritusas

Istorija

Sankti Spiritusas yra vienas seniausių Kubos miestų: 1514 m. jį įkūrė gubernatorius Diegas Velaskesas de Kueljaras. Miesto pavadinimas lotynų kalba reiškia „Šventoji Dvasia“. Sankti Spiritusas ilgą laiką buvo svarbus cukraus prekybos centras.
Raimundas Barevičius

Biografija

1986–1997 m. Utenos ligoninės vyr. gydytojas, direktorius. Jam vadovaujant 1993 m. pastatyta nauja moderni poliklinika su reabilitaciniu skyriumi.
1990 m. Lietuvos demokratinės darbo partijos narys.
1995–1997 m. Utenos rajono savivaldybės tarybos narys (LDDP sąraše).
BPC Travel

Istorija

2005 m. spalį AB „Lietuvos avialinijos" negalėjusi rinkai pasiūlyti konkurencingų kelionių ir turizmo produktų bei tinkamo aptarnavimo siūlant visų aviakompanijų lėktuvų bilietus nusprendė nutraukti departamento veiklą ir užsiimti tik reguliarių skrydžių veikla. Darbuotojai susibūrė į naujai įkurtą savarankiškai veikiančią bendrovę UAB „Bilietų pardavimo centras“ į kurios vystymą akcininkai investavo papildomą kapitalą ir kuri veiklos strategiją formavo savarankiškai nuo aviakompanijos.
2005 m. spalio mėn. departamento veikla buvo atskira ir įkurta savarankiškai veikianti bendrovė UAB "Bilietų pardavimo centras".
2005 m. gruodį UAB „Bilietų pardavimo centras“ teikdama profesionalias ir kokybiškas paslaugas tapo Tarptautinės oro transporto asociacijos (IATA) nare.
2006 m. lapkritį, planuodama veržlią veiklą Lietuvoje ir užsienyje, kelionių agentūra pakeitė pavadinimą į „Best Price for Consumer Travel“ (UAB „BPC Travel“), kuris geriau atspindi įmonės veiklos pobūdį ir tikslus.
Laima Janušonytė

Laima Janušonytė - Steinhoff (g. 1959 m. sausio 2 d. Radviliškyje) – sporto žurnalistė ir prodiuserė, Lietuvos sporto žurnalistų federacijos prezidentė (nuo 2004 m.), Tarptautinės sporto žurnalistų asociacijos (AIPS) viceprezidentė.

Biografija

Vilniaus universitete baigė žurnalistikos studijas.
Nuo 1981 m. Lietuvos radijo ir televizijos darbuotoja, nuo 1985 m. užsiima su sporto žurnalistika susijusia veikla. LRT delegacijos sudėtyje dirbo 6 olimpiadose – Atlantos, Nagano, Sidnėjaus, Atėnų, Pekino ir Vankuverio. Buvo Lietuvos televizijos sporto laidų prodiuserė ir sporto redakcijos vadovė. 2011 m. liepos mėnesį po 30 metų darbo paliko postą Lietuvos televizijoje.
Nuo 2005 m. AIPS viceprezidentė (išrinkta AIPS Kongrese Marakeše (Marokas), slaptame elektroniniame balsavime surinkusi daugiausia balsų: 74 šalių iš 78).
Palangos evangelikų liuteronų bažnyčia

Istorija

Palangos parapija susibūrė XX a. Maldos namai buvo įkurti 1928 m. tačiau sudegė 1938 m. Parapija atkurta 1993 m. 2005 m. pradėta statyti moderni Palangos evangelikų liuteronų bažnyčia. Jos aukštis 25 m, sumontuoti 3 iš Vokietijos gauti varpai.
Laimutė Stankūnaitė

Byla

L. Stankūnaitė su D. Kedžiu 2004 m. susilaukė dukters. Tačiau šeimyninis gyvenimas nebuvo laimingas, 2006 m. poros keliai išsiskyrė. Prasidėjo teisminiai ginčai dėl teisių į dukterį, jos pagrindinės gyvenamosios vietos nustatymo su tėvu, jam mirus – su jo seserimi Kauno rajono apylinkės teismo teisėja Neringa Venckiene. Manoma, jog dėl nesutarimų dėl dukters globos ir su mažamete susijusio pedofilijos skandalo įvyko žudynės Kaune 2009 m.
Kėdainių rajono apylinkės teismas 2011 m. gruodžio 16 d. priėmė sprendimą  N.Venckienės globojamą jos velionio brolio D. Kedžio ir L.Stankūnaitės dukrą perduoti jos motinai. Byla susilaukė didžiulio visuomenės dėmesio tiek Lietuvoje, tiek užsienyje. Prieštaringų vertinimų bangą sukėlė teismo sprendimo vykdymas, 2012 m. kovo 23 d. vykęs globėjos N. Venckienės namuose Garliavoje. 2012 metų gegužės 17 d., vadovaujant antstolei Sonatai Vaicekauskienei, mergaitė motinai buvo perduota. Tą pačią dieną Kauno savivaldybės administracija panaikino N.Venckienei suteiktą laikinosios vaiko globėjos statusą.
Idzenadžima

Idzenadžima (jap. 伊是名島 = Izena-jima) yra Japonijos sala Rytų Kinijos jūroje. Ji priklauso Riūkiū saloms Okinavos prefektūroje. Salos skersmuo 5 km, plotas 15,44 km². 2008 m. sausio 31 d. saloje gyveno 1 764 žmonės, beveik tolygiai pasiskirstę 5 kaimuose: Idzena, Nakada, Šomi, Učihana ir Džičaku (dar vadinamas Serikiaku). Salą supa koraliniai rifai, mėlyna jūra ir baltas smėlis.
Idzenos kaime gimė Šio dinastijos, kuri valdė Riūkiū karalystę įkūrėjas Šō Šišō (1402–1439 m.) ir Antrosios Šio dinastijos įkūrėjas Šō En (1415–1476 m.). Saloje aptinkami Agari Umai ir jūros dievybių sveikinimo ritualai. Idzenadžimoje gimė iliustratorius Naka Bokunen dirbęs su Banana Jošimoto.
Pakuonio herbas

Aprašas

Herbo skydo žaliame lauke išrauta sidabrinė obelis, žydinti žiedais sidabriniais vainiklapiais ir auksiniais taurėlapiais ir viduriukais. Skydo papėdėje virš obels kamieno nuleista sidabrinė banguota sudėtinė juostelė iš trijų juostelių be tarpų.

Istorija

2004 m. balandžio 23 d. herbą Lietuvos Respublikos Prezidentas patvirtino dekretu Nr. 27. Herbo etalono autorius – dailininkas Rolandas Rimkūnas.
Šiaulėnų valsčius

Šiaulėnų valsčius buvo vidurio Lietuvoje. Centras – Šiaulėnai.
Jonas Bulota

Biografija

Broliai teisininkas Andrius Bulota ir žurnalistas Juozas Bulota.
1938 m. baigė Kvietiškio žemės ūkio mokyklą. 1942–1944 m. sovietinių partizanų būrio ryšininkas. 1945–1947 m. mokėsi parengiamuosiuose kursuose prie Vilniaus universiteto. 1946 m. su mokytoju Karoliu Gerulaičiu iš Laptevų jūros pakrantės parvežė grupę vaikų-našlaičių, kurių tėvai, ištremti 1941 m. iš Lietuvos, nuo bado ir šalčio žuvo Lenos deltos salose. 1947 m. įstojo į Vilniaus universitetą, persikėlė į Maskvos universitetą, kurį baigė 1952 m., įgydamas žurnalisto specialybę. 1952–1992 m. Vilniaus universiteto žurnalistikos katedros dėstytojas, nuo 1968 m. docentas. 1964 m. filologijos mokslų kandidatas. 
1954–1996 m. įvairiuose rinkiniuose ir tęstiniuose leidiniuose paskelbė straipsnių ir studijų iš lietuvių periodinės spaudos, satyros ir humoro istorijos. Bendradarbiavo 1991 m. atkurtame žurnale „Karys“. Pasirašinėjo pavarde ir slapyvardžiais J. Balčiūnas, Ig. Raudys, J. Dalgis ir kt. Nuo 1973 m. Lietuvos žurnalistų sąjungos narys.  Palaidotas Rasų kapinėse.
Oželiai (Kėdainiai)

Istorija

XX a. pr. buvo Oželių palivarkas Šėtos valsčiuje.
TSRS topografiniuose žemėlapiuose dar buvo pažymėta pora sodybų. Dabar – dirbami laukai.
Golem Gradas

Golem Gradas (maked. Голем Град, liet. Didžioji citadelė) arba Gyvatės sala – sala Makedonijoje, Prespos ežere. Plotas – apie 20 ha. Sala yra arti Graikijos ir Albanijos teritorijų. Golem Grade yra keletas senovinių griuvėsių ir bažnyčių. Yra randama įvairių gyvūnų rūšių, ypač gyvačių. 2008 m. rugpjūčio mėn. sala buvo atverta turistams.

Aprašymas

Golem Grado salos plotas – 20 ha, jos ilgis – 600 m, plotis – 350 m. Sala yra negyvenama nuo XX a. vidurio, kai ją paliko nedidelė vienuolių bendruomenė.
Salą pasiekti galima tik laivu. Konjsko kaimas yra arčiausiai salos esanti gyvenvietė (nutolusi 2 km).
Karlis Ievinis

Biografija

Gimė amatininko šeimoje. Vaikystės namų pravardę „Ievinis“ pasirinko slapyvardžiu. Pats pasirengęs išlaikė mokytojo egzaminus ir 1907–1914 m. mokytojavo Jaunpilyje. Pirmojo pasaulinio karo metais tarnavo Ukrainoje, Kaukaze, Ferganoje. 1916–1921 m. dirbo Raudonajame Kryžiuje Švedijoje, kartu Latvijos konsulas, 1916 m. Stokholme įkūrė Latvijos informacinį biurą. 1921–1941 m. laikraščio „Jaunākās ziņas“ specialusis korespondentas ir žurnalo „Atpūta“ žurnalistas Švedijoje. Bendravo su Selma Lagerlef. Išgarsėjo kaip smuikų meistras ir tapytojas.

Kūryba

Kūryboje sprendžiama vyro ir moters santykių problema, egzotiškų kraštų trauka; žymi neoromantizmo įtaka. Romanuose „Putros Daukis“, „Saulės sode“ vaizduojamas tarpukario Latvijos visuomeninis gyvenimas, yra realizmo bruožų. Dar parašė eilėraščių, pjesių.
Girios

Istorija

Girios – lietuviškas kaimas, patenkantis į Gervėčių kraštą.
1919–1931 m. Giriose veikė lietuviška Ryto draugijos mokykla (1923 m. buvo 3 skyriai, 73 mokiniai, dirbo 2 mokytojai). 1931–1936 m. mokyklos vietoje liko Ryto draugijos skaitykla (vedėjas – buvęs mokytojas V. Krečius). Lenkmečiu skaitykla uždaryta. Nuo 1956 m. kurį laiką Girių aštuonmetės mokyklos (veikė Rimdžiūnuose) pradinėse klasėse mokyta lietuvių kalba, vyresnėse – lietuvių kalba dėstyta kaip dalykas; mokytojai – daugiausia savanoriai iš Lietuvos.
Adutiškio miškai

Adutiškio miškai – miškai rytų Lietuvoje, Švenčionių rajono savivaldybės teritorijoje, 8 km į šiaurės rytus nuo Adutiškio, taip pat Baltarusijoje (Pastovių rajonas).
Adutiškio miškai priskirti Švenčionėlių miškų urėdijos Adutiškio (4000 ha) ir Ignalinos miškų urėdijos Tverečiaus (1310 ha) girininkijoms.

Geografija

Masyvą sudaro Adutiškio, Antanų ir Guntauninkų miškai. Plotas 5310 ha, mišku apaugę 3873 ha. Valstybinės reikšmės miškų plotas 4913 ha. Šiaurės vakarų dalis siekia Svirkų ežerą. Rytiniu pakraščiu teka Juodasai upelis ir Kamoja (Birvėtos intakai). Diduma miškų nusausinta, išskyrus šiaurės vakarų dalį ir 764 ha telmologinio draustinio. Draustinyje saugoma plokščia limnoglacialinei lygumai būdinga Adutiškio pelkė. Paviršius – lyguma. Dirvožemiai jauriniai pelkiniai, velėniniai glėjiniai ir glėjiški priemoliai.
Adutiškio miškuose įsteigti Adutiškio telmologinis ir Antanų pedologinis draustiniai.
Yra lūšių, kurtinių, juodųjų gandrų.
Adutiškio miškuose ir šalia jų esančios Lietuvos gyvenvietės: Kuksos, Pajuodupis, Surma, Kaukiškė, Grigališkė, Kudabiškė, Petroniškė, Antanai, Medinos, Eimunis, Mociškė, Guntauninkai.

Medynai

Augavietės nederlingos ir derlingos pelkinės, derlingos ir labai derlingos užmirkusios. 18 % miškų yra ekosistemų apsaugos ir rekreaciniai, 3 % apsauginiai ir 79 % ūkiniai. Kultūrinės kilmės medynų 10 %. Beržynų 24 %, drebulynų 12 %, eglynų 36 %, juodalksnynų 11 %, pušynų 16 %, uosynų 1 %. Jaunuolynai sudaro 16 %, pusamžiai medynai 27 %, pribrestantys 27 %, brandūs 30 %. Medynų vidutinis amžius 59 m., bonitetas II. 3, skalsumas 0,71, tūris 194 m³/ha. Našiausių medynų tūris 350 m³/ha. Kasmet priauga 4,8 m³/ha medienos.

Istorija

1943–1944 m. miškuose buvo „Vilniaus“ tarybinių partizanų būrio stovykla.
Adutiškio ir Antanų miškuose 1945–1952 m. kovo mėn. veikė Lietuvos partizanų Vytauto apygardos Tigro rinktinė ir štabas.
Pabaikalė

Pabaikalė (rus. Прибайкалье) - Rusijos teritorijos dalis Irkutsko srities ir Buriatijos teritorijose, į vakarus ir į rytus nuo Baikalo ežero. Pabaikalei priklauso Primorjės (Приморский), Baikalo (Байкальский), Chamar Dabano (Хамар-Дабан), Ulan Burgasy (Улан-Бургасы), Barguzino (Баргузинский), Ikatano (Икатанский) ir Džidos (Джидинский) kalnagūbriai.

Pabaikalės teritorijoje yra Pabaikalės nacionalinis parkas (Прибайкальский национальный парк).
Kuršo vyskupija

Istorija

Vyskupija įkurta 1234 m., po to, kai kuršių kunigaikštis Lamechinas 1230 m. pasirašė sutartį su Popiežiaus vice-legatu dėl krikščionybės priėmimo. Tada buvo skirtas pirmasis vyskupas, dominikonų vienuolis Engelbertas. Formaliai vyskupijai iš pradžių priklausė visos kuršių žemės. Tačiau nuo 1242 m. kuršių krašte įsigalėjo Teutonų Livonijos ordinas. 1253 m. kuršių žemės perdalintos tarp vyskupo ir Livonijos ordino, vyskupijai paliekant tris tarpusavyje nesusisiekiančias valdas pajūryje.
1260 m. ordinui pralaimėjus Durbės mūšį, kuršių krašte kilo dideli neramumai, ir 1263 m. vyskupas išvyko iš krašto. Vyskupai grįžo reziduoti tik 1290 m., kai visi neramumai buvo numalšinti. 1435 m. vyskupija įsijungė į Livonijos konfederaciją.
1560 m., vykstant Livonijos karui ir Livonijai pralaimint, vyskupas Jonas II Miunhauzenas (tuo metu jis valdė ir Ozelio-Vikos vyskupiją) nutarė parduoti vyskupijas Danijos karalystei. Teritorijas Danijos karalius perleido teritorijas Magnusui Holšteiniečiui. Nuo 1570 m. šis susidėjo su Rusija ir net buvo nominaliai tituluojamas Livonijos karaliumi, ketindamas prisijungti visą Livoniją, tačiau 1577 m. atsisakė savo planų.
1578 m. jis pasiprašė ATR globos, tačiau to nepripažino nei Seimas, nei Danija. 1583 m. po Magnuso mirties ATR kariuomenė įsiveržė į vyskupiją. 1585 m. Kronebergo sutartimi vyskupijos teritorijos parduotos ATR. Jos buvo inkorporuotos į Infliantus.
Virginijus Andrius Bukauskas

Biografija

1982 m. baigė Vilniaus aukštąją karo radioelektronikos priešlėktuvinės gynybos mokyklą, inžinierius. 2004 m. Vilniaus universiteto Teisės fakultete baigė teisę, teisės magistras.
1982–1992 m. tarnavo sovietinėje armijoje. 1992–1994 m. Krašto apsaugos ministerijos Pasienio apsaugos tarnybos Sniečkaus specializuoto mokymo centro viršininkas, 1994–2005 m. – šios tarnybos Specializuoto mokymo centro viršininkas, Pasienio policijos departamento generalinio inspektorius, Visagino pasieniečių mokyklos viršininkas, Ignalinos atominės elektrinės Apsaugos rinktinės štabo Personalo skyriaus viršininkas.
2005–2011 m. Visagino miesto apylinkės teismo teisėjo padėjėjas. 2011–2015 m. Visagino savivaldybės administracijos direktorius. Nuo 2015 m. įmonės „Visagino energija“ juristas.
2011 m. ir 2019 m. Visagino savivaldybės tarybos narys. 
Darbo partijos Visagino skyriaus narys.